钦定古今图书集成/明伦汇编/氏族典/第452卷 > 范文光
## 钦定古今图书集成/明伦汇编/氏族典/第452卷 > 范文光

按《明外史樊一蘅传》：“范文光，内江人。天启初，举于乡。
崇祯中，历官工部主事，南京户部员外郎，告归。十七
年，张献忠乱蜀，文光偕邛州举人刘道贞、芦山举人
程翔凤，雅州诸生傅元修、洪其仁等举义兵。伪监司
郝孟旋守绵州，文光、翔凤遣间使招之。孟旋袭杀守
雅州贼，以城来归，文光等入居之。献忠死，文光保境”
如故。永明王命为右佥都御史，巡抚川南。大兵克嘉
定，文光仰药死。